தமிழகத்தில், சமண சமயப் பெண் தெய்வங்களின் சிற்பங்கள் நிறைந்த அளவு கிடைத்துள்ளன. அவை புடைப்புச் சிற்பங்களாகவும், பாறைகளைக் குடைந்து குகைச் சிற்பங்களாகச் செதுக்கப்பட்டவையாகவும், கற்சிற்பங்களாகவும், செப்புப் படிமங்களாகவும், சுதை உருவங்களாகவும் காணக் கிடைக்கின்றன. இவ்வாறு, பல்வேறு வடிவில் சமண சமயப் பெண் தெய்வங்களான இயக்கியம்மன் திருவுருவங்கள், தமிழகத்தில் பல இடங்களில் கிடைத்துள்ளன.